# Baobab

Baobab és el nom comú d'un gènere (Adansonia) que conté vuit espècies d'arbres, nadius de Madagascar (el centre de la diversitat amb sis espècies diferents), l'Àfrica continental i Austràlia (amb una espècie cadascuna). L'espècie africana també es dona a Madagascar, però no n'és nadiua.

## Taxonomia

* Adansonia digitata – Baobab africà (nord-est, oest, centre i sud d'Àfrica)
* Adansonia grandidieri – Baobab grandidier (Madagascar)
* Adansonia gregorii (sin. A. gibbosa) – Boab o baobab australià (nord-oest d'Austràlia)
* Adansonia madagascariensis – Baobab de Madagascar (Madagascar)
* Adansonia perrieri – Baobab de Perrier (nord de Madagascar)
* Adansonia rubrostipa (sin. A. fony) – Baobab de Fony (Madagascar)
* Adansonia suarezensis – Baobab de Suárez (Diego Suárez, Madagascar)
* Adansonia za – Za Baobab (Madagascar)
El nom Adansonia honora Michel Adanson (1727-1806), el naturalista i explorador francès que va descriure A. digitata.

## Usos

Les fulles s'utilitzen força com a vegetals en tota la zona africana, incloent-hi Malawi, Zimbàbue i el Sahel. Es mengen tant fresques com en forma d'un polsim sec. A Nigèria, les fulles es coneixen amb el nom de kuka i es fan servir per a fer sopa de kuka. La polpa seca del fruit, després d'haver-ne separat llavors i fibres, es menja directament o barrejada amb civada o llet. Les llavors són sobretot utilitzades per a espesseir la sopa, però també com a fermentador.

## Referències culturals

* El baobab és l'arbre nacional de Madagascar.
* Els baobabs també són utilitzats en forma de bonsai (el més popular és A. digitata).
* El baobab també és conegut col·loquialment com "l'arbre capgirat" d'acord amb la llegenda àrab que proclama que el dimoni va capgirar l'arbre i el va plantar a l'inrevés, per la qual cosa va quedar amb les arrels a l'aire.
* En la història d'Antoine de Saint-Exupéry, El petit príncep, el petit príncep estava amoïnat perquè els baobabs (descrits com a "arbres tan gran com esglésies") podrien créixer al seu petit asteroide, ocupant tot l'espai i fins i tot fent-lo explotar.
* Rafiki, enThe Lion King, fa la seva llar en un baobab.
* La cantant Regina Spektor té una cançó anomenada Baobabs que va aparèixer en l'edició especial de "Begin To Hope" (2006).
* Orchestra Baobab és una banda senegalesa.
* A Malawi, s'utilitza la polpa del fruit per a fer un suc molt ric en nutrients com el calci i la vitamina C. Les clofolles són utilitzades per a produir escalfor.
* El periodista i escriptor català Xavier Moret va publicar el 2006 un llibre titulat A la sombra del baobab, en què relata un viatge que va fer a Botswana en companyia d'un amic fotògraf per fer bona la llegenda africana segons la qual qui ha dormit a l'ombra d'un baobab torna algun dia a l'Àfrica.

## Referències

* ↑ Natural Africa: Madagascar Arxivat 2007-11-16 a Wayback Machine.

## Bibliografia

* Canciones infantiles y nanas del baobab: el África negra en 30 canciones infantiles'. Kokinós, 2007. ISBN 978-84-88342-87-4.

## Enllaços externs

* The Baobab's official website, Baobab Arxivat 2020-11-11 a Wayback Machine. (anglès).
* Informations about the Baobab, Baobab super fruit (anglès).
* Baobab, Baobab super fruit (fr)(en).